《叶自强读书堂》
宋代·喻良能

退之宰阳山，暇隙唯读书。
同年大雅姿，文史以为娱。
治剧逾整暇，日与竹素俱。
頫首繙汉晋，高声诵唐虞。
不善吾所鉴，善者吾所摹。
撑肠仍拄腹，何翅五千馀。
似闻书带草，已复生庭除。
愿言饱经济，舒之弥八区。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。